Source: http://itretisektor.sk/index.php?action=module&id=mod_content&content_id=1510&category_id=0
Timestamp: 2016-10-23 16:09:18+00:00
Document Index: 914082

Matched Legal Cases: ['§6', '§6', '§6', '§8', '§ 6', '§8', '§ 14', '§ 11', '§ 10', '§13', '§25', '§12', '§14', '§ 13', '§13', '§ 36', '§ 13', '§ 4', '§ 15', '§ 3', '§ 35', '§ 103', '§ 2', '§ 2', '§ 2', '§ 6', '§ 7', '§ 7', '§ 7', '§ 19', '§ 19', '§ 20', '§ 33', '§ 103', '§ 38', '§ 11']

itretisektor | Kontrola v školách a školských zariadeniach
Kontrola v školách a školských zariadeniach
A. FINANČNÁ KONTROLA 1. OBEC Obec vykonáva dva druhy finančnej kontroly: následnú finančnú kontrolu na úseku
hospodárenia s
finančnými prostriedkami pridelenými zo štátneho rozpočtu, zo všeobecného rozpočtu Európskej únie, s
materiálnymi hodnotami a majetkom, ktorý má v správe a kontroluje efektívnosť a účelnosť ich
využitia.“ /§6 ods. 22 Zákon o štátnej správe v školstve a školskej
samospráve/ finančnú kontrolu na úseku hospodárenia s finančnými prostriedkami
pridelenými podľa §6 ods. 12 zákona o štátnej správe v školstve a
kontroluje efektívnosť a účelnosť ich využitia /§6 ods. 12 Zákon
o štátnej správe v školstve a školskej samospráve/ 2. KRAJSKÝ
ŠKOLSKÝ ÚRAD Krajský školský úrad vykonáva dva druhy finančnej
kontroly: V súlade
o štátnej správe v školstve a školskej samospráve „krajský školský úrad plní úlohy v oblasti
financovania škôl a školských zariadení podľa osobitného predpisu./1/ Krajský školský úrad zároveň kontroluje efektívnosť
využívania finančných prostriedkov pridelených školám a školským
zariadeniam. V súlade
s §8 Zákona o financovaní „dohľad
nad dodržiavaním zákona o financovaní vykonávajú ministerstvo a krajský školský úrad.
Ministerstvo školstva SR a krajský školský úrad pri výkone dohľadu sledujú
najmä prehľadnosť financovania a kontrolujú správnosť použitia metód
a postupov pri financovaní štátnych
škôl, cirkevných škôl,
súkromných škôl, štátnych školských zariadení a kontrolujú správnosť
použitia metód a postupov pri financovaní materských škôl podľa § 6b
Zákona o financovaní. Ministerstvo školstva SR a krajský školský úrad
pri výkone dohľadu postupujú podľa osobitného predpisu./2/ Toto
ustanovenie §8 Zákona o financovaní sa netýka súkromných školských
zariadení, keďže súkromné školské zariadenia sú vyňaté z pôsobnosti
predmetného zákona. 3. MINISTERSTVO
ŠKOLSTVA SR Ministerstvo školstva
SR podľa § 14 ods. 6 písm. j) Zákona o štátnej správe v školstve
a školskej samospráve „vykonáva následnú finančnú kontrolu na úseku
dodržiavania všeobecne záväzných právnych predpisov a následnú finančnú
kontrolu na úseku hospodárenia s finančnými prostriedkami pridelenými zo
štátneho rozpočtu prostredníctvom kapitoly ministerstva a zo
všeobecného rozpočtu Európskej únie obciam, samosprávnym krajom, krajským
školským úradom, Štátnej školskej inšpekcii a ministerstvom zriadeným
organizáciám a na úseku hospodárenia s materiálnymi hodnotami a majetkom štátu,
ktorý majú krajské školské úrady, Štátna školská inšpekcia a ministerstvom
zriadené organizácie v správe, a kontroluje efektívnosť a účelnosť ich využitia.“ 4.
Všeobecný manuál o kontrole v zmysle Zákona o finančnej
kontrole Všetky vyššie uvedené kontrolné subjekty
postupujú pri kontrole jednotným spôsobom, a to v súlade
s nasledovnými pravidlami podľa zákona o finančnej kontrole: 1. Finančná kontrola
sa vykonáva ako predbežná finančná
kontrola, priebežná finančná kontrola a následná finančná kontrola. Predbežnou finančnou kontrolou orgán verejnej správy overuje
každú pripravovanú finančnú operáciu. Priebežnou finančnou kontrolou možno overiť finančnú operáciu
vybranú vedúcim zamestnancom orgánu verejnej správy. Kontrolný orgán overuje následnou finančnou kontrolou
vybranú finančnú operáciu v a) rámci svojho rozpočtu alebo kapitoly štátneho
rozpočtu, ktorú spravuje, vrátane verejných prostriedkov poskytnutých z tohto
rozpočtu právnickým osobám a fyzickým osobám, b) štátnom
účelovom fonde, ktorý spravuje, vrátane verejných prostriedkov poskytnutých z
tohto fondu právnickým osobám a fyzickým osobám, c) právnickej
osobe, ku ktorej vykonáva funkciu zakladateľa alebo zriaďovateľa, d) právnickej
osobe, v ktorej vykonáva akcionárske práva, e) štátnom
podniku, ktorého je zakladateľom, f) právnickej
osobe, ktorej prostredníctvom sa poskytujú verejné prostriedky z jeho rozpočtu. 2.
Následnou finančnou kontrolou
sa v súlade s § 11 Zákona o finančnej kontrole overuje objektívny stav kontrolovaných skutočností a ich súlad s osobitnými predpismi,
medzinárodnými zmluvami, ktorými je Slovenská republika viazaná a na
základe ktorých sa Slovenskej republike poskytujú prostriedky zo
zahraničia, rozhodnutiami vydanými na základe osobitných predpisov alebo s
vnútornými aktmi riadenia so zameraním na dodržiavanie hospodárnosti,
efektívnosti a účinnosti pri hospodárení s verejnými prostriedkami, dodržanie
podmienok na poskytnutie verejných prostriedkov a dodržanie podmienok
ich použitia, vykonanie
predbežnej
finančnej kontroly, dodržanie
postupu podľa § 10
pri výkone priebežnej finančnej kontroly, splnenie
opatrení prijatých na nápravu nedostatkov zistených finančnou kontrolou a odstránenie
príčin ich vzniku. 3. Pri následnej finančnej kontrole sa kontrolné
a kontrolujúce orgány riadia ustanoveniami §13 až §25 Zákona o finančnej kontrole, ktoré upravujú
pravidlá následnej finančnej kontroly. V súlade s §12 ods. 2 Zákona
o finančnej kontrole „následnú finančnú kontrolu sú oprávnení
vykonávať zamestnanci kontrolného orgánu a prizvané osoby len na základe
písomného poverenia na vykonanie následnej finančnej kontroly vydaného vedúcim
kontrolného orgánu.“ Prehľad povinností
pri finančnej kontrole Subjekt Oprávnenia/povinnosti Kontrolovaný orgán v zmysle
§14 ods. 2 ZFK pozn. povinnosti platia aj pre zamestnancov kontrolovaného
subjektu a) vytvoriť podmienky na
vykonanie následnej finančnej kontroly a zdržať sa konania, ktoré by mohlo
ohroziť jej začatie a riadny priebeh, b) oboznámiť pri začatí následnej
finančnej kontroly kontrolný orgán a prizvanú osobu s bezpečnostnými
predpismi, ktoré sa vzťahujú na priestory kontrolovaného subjektu, c) predložiť
kontrolnému orgánu na vyžiadanie výsledky kontrol vykonaných inými orgánmi,
ktoré majú vzťah k predmetu následnej finančnej kontroly, d) umožniť
kontrolnému orgánu vstup do objektu, zariadenia, prevádzky, dopravného
prostriedku alebo na pozemok, ktoré kontrolovaný subjekt používa na
zabezpečovanie úloh vo verejnom záujme, alebo vstup do obydlia za podmienok
podľa § 13 ods. 1
písm. a) tohto zákona, e) predložiť
v lehote určenej kontrolným orgánom vyžiadané doklady a vyjadrenia,
vydať mu na jeho vyžiadanie písomné potvrdenie o ich úplnosti, poskytnúť
informácie o predmete následnej finančnej kontroly a poskytnúť súčinnosť na
vykonanie následnej finančnej kontroly, f) dostaviť sa na požiadanie
kontrolného orgánu na prerokovanie správy, g) prijať v určenej lehote
opatrenia na nápravu nedostatkov zistených následnou finančnou kontrolou
a na odstránenie príčin ich vzniku, h) predložiť kontrolnému orgánu písomnú
správu o splnení opatrení prijatých na nápravu nedostatkov zistených
následnou finančnou kontrolou a o odstránení príčin ich vzniku, o určení
zamestnancov zodpovedných za nedostatky zistené následnou finančnou kontrolou
a o uplatnení opatrení voči nim podľa osobitného predpisu,13) i) prepracovať a predložiť kontrolnému orgánu
písomný zoznam opatrení na nápravu nedostatkov zistených následnou finančnou
kontrolou a na odstránenie príčin ich vzniku, ak kontrolný orgán vyžadoval
písm. f) ich prepracovanie a predloženie písomného zoznamu týchto
opatrení.“ Kontrolný orgán v zmysle §13 ods. 1
a 2 ZFK Oprávnenia: a) vstupovať do objektu,
zariadenia, prevádzky, dopravného prostriedku alebo
na pozemok kontrolovaného subjektu, ak sa používajú na zabezpečenie úloh vo
verejnom záujme, alebo vstupovať do obydlia, ak sa používa aj na podnikanie
alebo vykonávanie inej hospodárskej činnosti a je to nevyhnutné na plnenie
úloh podľa tohto zákona, b) vyžadovať
od kontrolovaného subjektu v určenej lehote poskytnutie originálov dokladov, záznamov dát na pamäťových médiách prostriedkov výpočtovej
techniky, ich výpisov, vyjadrení a ostatných informácií potrebných na výkon
následnej finančnej kontroly, c) odoberať aj mimo priestorov
kontrolovaného subjektu originály dokladov, záznamy dát na pamäťových
médiách prostriedkov výpočtovej techniky, ich výpisy a ostatné informácie,
ktorých vydanie nie je všeobecne záväzným právnym predpisom zakázané a ktoré
sú potrebné na zabezpečenie dôkazov, vrátane iných materiálov nevyhnutných na
ďalšie úkony súvisiace s následnou finančnou kontrolou, d) vyžadovať od kontrolovaného subjektu
súčinnosť potrebnú na vykonanie následnej finančnej kontroly, ak nemožno
účel následnej finančnej kontroly dosiahnuť inak, e) vyžadovať od tretej osoby predloženie
dokladov, poskytnutie informácií a vysvetlení súvisiacich s následnou
finančnou kontrolou v kontrolovanom subjekte a sú oprávnení odobrať doklady a
iné materiály, ak je to nevyhnutné na dosiahnutie účelu a cieľa následnej
finančnej kontroly, f) vyžadovať od
kontrolovaného subjektu prepracovanie opatrení na nápravu nedostatkov
zistených následnou finančnou kontrolou a na odstránenie príčin ich
vzniku, ak zamestnanci kontrolného orgánu odôvodnene predpokladajú vzhľadom
na závažnosť nedostatkov zistených následnou finančnou kontrolou, že tieto
opatrenia budú neúčinné, a predloženie písomného zoznamu týchto opatrení v
lehote určenej kontrolným orgánom. Povinnosti: a) vopred oznámiť kontrolovanému subjektu predmet, účel
a termín začatia následnej finančnej kontroly; ak by
oznámením o začatí následnej finančnej kontroly mohlo dôjsť k zmareniu účelu
následnej finančnej kontroly, sú povinní oznámenie urobiť najneskôr pri
začatí následnej finančnej kontroly, b) preukázať,
že sú oprávnení na vykonanie následnej finančnej
kontroly a predložiť preukaz totožnosti alebo služobný preukaz, c) vydať
kontrolovanému subjektu a tretej osobe potvrdenie o odobratí originálov dokladov,
písomností a iných materiálov mimo priestorov kontrolovaného subjektu a
tretej osoby a zabezpečiť ich riadnu ochranu pred stratou, zničením,
poškodením a zneužitím; tieto veci kontrolný orgán vráti tomu, komu sa
odobrali, ak nie sú potrebné na ďalší výkon následnej finančnej kontroly
alebo na iné konanie podľa osobitných predpisov d) oboznámiť
kontrolovaný subjekt so správou pred jej prerokovaním a vyžiadať od neho
v lehote určenej kontrolným orgánom písomné vyjadrenie ku kontrolným
zisteniam uvedeným v správe, e) preveriť
opodstatnenosť námietok ku kontrolným zisteniam uvedeným v správe a
zohľadniť opodstatnené námietky v dodatku k správe a oboznámiť s ním
kontrolovaný subjekt, f) písomne oznámiť neopodstatnenosť námietok
kontrolovanému subjektu najneskôr do termínu prerokovania správy, g) prerokovať
správu s kontrolovaným subjektom, h) uložiť v
zápisnici o prerokovaní správy kontrolovanému subjektu, aby v určenej
lehote prijal opatrenia na nápravu nedostatkov zistených následnou
finančnou kontrolou a na odstránenie príčin ich vzniku a predložil písomný
zoznam týchto opatrení , v určenej lehote predložil písomnú správu o ich
splnení, určil zamestnancov zodpovedných za nedostatky zistené následnou
finančnou kontrolou a uplatnil voči nim opatrenia podľa osobitného predpisu i) odovzdať
správu a zápisnicu kontrolovanému subjektu, j) informovať
o kontrolných zisteniach uvedených v správe nadriadený orgán
kontrolovaného subjektu, k) oznámiť
podozrenie z trestnej činnosti orgánom činným v trestnom konaní a iné
skutočnosti orgánom príslušným podľa osobitných predpisov Za nesplnenie
niektorej z povinností kontrolovaného subjektu má kontrolný orgán v súlade
s § 36 ods. 1 Zákona o finančnej kontrole oprávnenie uložiť kontrolovanému
subjektu pokutu do výšky 33.139,50 €.
Pokutu je možné uložiť opakovane,
pričom uložením pokuty nezanikajú
povinnosti, za ktorých porušenie bola kontrolovanému subjektu pokuta uložená. B. KONTROLA
ŠTÁTNEJ ŠKOLSKEJ INŠPEKCIE A DAŇOVÁ KONTROLA 5.
ŠTÁTNA ŠKOLSKÁ INŠPEKCIA V súlade s § 13 ods. 1 Zákona o štátnej
správe v školstve a školskej samospráve „štátna školská inšpekcia plní
funkciu kontroly štátu nad úrovňou
pedagogického riadenia, nad úrovňou výchovy a vzdelávania a
materiálno-technických podmienok vrátane praktického vyučovania v školách a
školských zariadeniach, v strediskách praktického vyučovania, na pracoviskách
praktického vyučovania a vo vzdelávacích ustanovizniach.“ Štátna školská inšpekcia pri výkone
školskej inšpekcie ďalej a) kontroluje súlad školského vzdelávacieho programu so
štátnym vzdelávacím programom, s cieľmi a princípmi výchovy a vzdelávania, b) kontroluje
súlad výchovného programu s cieľmi a princípmi výchovy a vzdelávania, c) kontroluje
úroveň kvality výchovy a vzdelávania pri individuálnom vzdelávaní, d) monitoruje a
hodnotí kvalitu výchovy a vzdelávania. Subjekt Oprávnenia Školský
inšpektor Školskí inšpektori sú pri výkone školskej inšpekcie
oprávnení najmä: a) vstupovať do priestorov kontrolovaných
subjektov, b) kontrolovať výchovno-vzdelávaciu činnosť, c) nazerať do dokumentácie škôl a školských
zariadení, d) vyžadovať od orgánov štátnej správy informácie
a písomné podklady potrebné na plnenie svojich úloh. Podrobnosti
o organizácii školskej inšpekcie, o plnení úloh školskej inšpekcie,
postup pri jej vykonávaní a spôsob jej vykonávania upravuje Vyhláška
Ministerstva školstva SR č. 137/2005 Z. z.
o školskej inšpekcii. V súlade
s touto vyhláškou je predmetom školskej inšpekcie „kontrola štátu nad úrovňou pedagogického
riadenia, nad úrovňou výchovy a vzdelávania a materiálno-technických podmienok
vrátane praktického vyučovania v školách a školských zariadeniach, v
strediskách praktického vyučovania, na pracoviskách praktického
vyučovania a vo vzdelávacích ustanovizniach.“ V súlade
s § 4 ods. 4 vyhlášky sa školská inšpekcia sa vykonáva najmä: a) pozorovaním, analýzou a syntézou, komparáciou,
prieskumom, rozhovorom, dotazníkovou metódou, rozborom pedagogickej dokumentácie a výsledkov žiackej
činnosti, b) konzultáciou,
hospitáciou, písomnou previerkou, prehliadkou objektov, účasťou na poradách vedúcich zamestnancov kontrolovaného subjektu, účasťou
na zasadnutí poradných orgánov riaditeľa školy alebo školského zariadenia, účasťou
na súťažiach a prehliadkach žiackej tvorivosti, c) inšpekčným
testom, dotazníkom, anketou, d) technickými
prostriedkami. Subjekt Práva
a povinnosti subjektov Školský inšpektor Školský inšpektor pri výkone školskej inšpekcie kontroluje a) výchovno-vzdelávaciu činnosť a pedagogickú dokumentáciu, b) úroveň vedomostí a zručností
žiakov podľa
pedagogickej dokumentácie, c) úroveň pedagogického a odborného
riadenia vedúceho zamestnanca
kontrolovaného subjektu. Školský inšpektor pri výkone
školskej inšpekcie vyžaduje a) od vedúceho zamestnanca
kontrolovaného subjektu, aby v určenej lehote poskytol pedagogickú
dokumentáciu, informácie a písomné podklady potrebné na výkon
školskej inšpekcie, b) od vedúceho zamestnanca
kontrolovaného subjektu a ostatných pedagogických zamestnancov kontrolovaného
subjektu písomné vyjadrenie k výsledkom inšpekčných zistení v určenej
lehote, c) od vedúceho zamestnanca kontrolovaného subjektu
v určenej lehote písomnú informáciu o prijatých opatreniach k zisteným
nedostatkom, d) od vedúceho zamestnanca
kontrolovaného subjektu v určenej lehote správu o splnení opatrení alebo
záväzných pokynov na odstránenie zistených nedostatkov. Vedúci kontrolovaného orgánu Vedúci zamestnanec kontrolovaného subjektu a) zabezpečuje školským inšpektorom vstup do
kontrolovaného subjektu a vytvára vhodné podmienky na výkon školskej
inšpekcie, b) musí byť prítomný na pracovisku v čase
výkonu školskej inšpekcie, ak to nie je možné, určí zamestnanca, ktorý
zabezpečuje potrebnú súčinnosť s orgánmi školskej inšpekcie, c) sa písomne vyjadruje k výsledkom
inšpekčných zistení v lehote určenej školskou inšpekciou, d) predkladá v lehote určenej
školskou inšpekciou písomnú informáciu o prijatých opatreniach na
odstránenie zistených nedostatkov a ich príčin a správu o ich splnení, ako aj
správu o splnení uložených záväzných pokynov. Výsledky inšpekčnej činnosti Školský inšpektor podľa závažnosti zistených
nedostatkov a) odporúča odstrániť nedostatky, ktoré nevznikli porušením
všeobecne záväzného právneho predpisu, vnútorného predpisu či rozhodnutia, b) upozorňuje príslušné orgány na
porušenie právnych predpisov, ktorých riešenie patrí do pôsobnosti týchto
orgánov/3/, c) ukladá kontrolovanému subjektu prijať
opatrenia v prípade, že je predpoklad odstránenia nedostatkov zistených
školskou inšpekciou, d) ukladá opatrenia v prípade, že sa
nepostupuje podľa písmena c), e) nariaďuje komisionálne preskúšanie
žiaka za prítomnosti školského inšpektora v prípade zistenia nedostatkov pri
jeho klasifikácii, f) ukladá záväzný pokyn na okamžité odstránenie zistených nedostatkov. 6. DAŇOVÁ KONTROLA Účelom daňového
konania je aj zistenie, či si daňové subjekty splnili v súlade s príslušnými
hmotnoprávnymi daňovými predpismi svoje povinnosti voči štátnemu rozpočtu. Zákon o správe daní a poplatkov
preto zakotvuje oprávnenia daňových orgánov, aby mohli zisťovať, či daňové
subjekty si splnili svoje povinnosti ustanovené príslušnými hmotnoprávnymi
predpismi./4/ V súlade s § 15
ods. 1 Zákona o správe daní a poplatkov „daňovou kontrolou zamestnanec
správcu dane zisťuje alebo preveruje základ dane alebo iné skutočnosti
rozhodujúce pre správne určenie dane alebo vznik daňovej povinnosti, a to u daňového subjektu alebo na mieste,
kde to účel kontroly vyžaduje. Daňová kontrola sa vykonáva v rozsahu, ktorý je
nevyhnutne potrebný na dosiahnutie účelu podľa tohto zákona alebo osobitného
predpisu./5/ Za
daňovú kontrolu sa považuje aj kontrola oprávnenosti vrátenia dane alebo kontrola
na zistenie oprávnenosti nároku na vrátenie nadmerného odpočtu podľa
osobitného zákona,/6/alebo kontrola uplatnenia daňového bonusu podľa osobitného zákona, /7/ alebo kontrola použitia tovaru oslobodeného od dane podľa osobitných
zákonov."/8/ Daňovú
kontrolu smie realizovať výlučne ten daňový úrad, správca dane, ktorý je miestne
a vecne príslušný podľa miesta podnikania kontrolovanej fyzickej osoby
– podnikateľa alebo sídla kontrolovanej právnickej osoby. Presídlenie nemá
vplyv na začatú kontrolu a jej priebeh, pretože podľa § 3 ods. 12 Zákona o
správe daní a poplatkov už začatú kontrolu dokončí vždy ten daňový úrad, ktorý
ju začal. Priebeh daňovej kontroly Správca
dane doručí daňovému subjektu
písomné oznámenie o výkone daňovej kontroly, pričom sa kontrola nesmie
začať neskôr ako 40 dní od doručenia oznámenia o výkone daňovej
kontroly. O
výsledku zistenia z daňovej kontroly alebo o určení dane podľa pomôcok vyhotoví zamestnanec správcu dane
protokol s výzvou na vyjadrenie sa k protokolu a na jeho prerokovanie.
Vo výzve určí dátum prerokovania protokolu, pričom prerokovanie protokolu
sa môže uskutočniť až po uplynutí lehoty na vyjadrenie kontrolovaného
daňového subjektu k tomuto protokolu. Kontrolovaný daňový subjekt
je oprávnený písomne sa vyjadriť k protokolu najneskôr do ôsmich
pracovných dní odo dňa jeho doručenia. Zmeškanie lehoty nemožno
odpustiť. Po prerokovaní protokolu
protokol podpisuje kontrolovaný daňový subjekt alebo jeho zástupca a
zamestnanec správcu dane.
Odmietnutie podpisu kontrolovaným daňovým subjektom alebo jeho zástupcom
zamestnanec správcu dane v protokole zaznamená spolu s dôvodom
odmietnutia, ak je mu známy. Daňová
kontrola je ukončená dňom prerokovania protokolu s kontrolovaným daňovým
subjektom alebo jeho zástupcom. Správca
dane môže počas daňovej kontroly alebo pri miestnom zisťovaní v rozsahu
nevyhnutne potrebnom na zabezpečenie ich účelu uložiť daňovému subjektu, aby niečo vykonal, niečoho sa zdržal
alebo niečo strpel. Subjekt Práva a
povinnosti Kontrolovaný subjekt Daňový subjekt, u ktorého sa vykonáva daňová
kontrola (ďalej len „kontrolovaný daňový subjekt"), má vo vzťahu k
zamestnancovi správcu dane právo a) na predloženie služobného preukazu
zamestnancom správcu dane a písomného poverenia zamestnanca správcu dane na
výkon daňovej kontroly, b) byť prítomný na rokovaní so
svojimi zamestnancami, c) predkladať v priebehu daňovej
kontroly dôkazy preukazujúce jeho tvrdenia, d) nahliadnuť do zápisnice z
miestneho zisťovania vykonaného u iného daňového subjektu v súvislosti s
daňovou kontrolou vykonávanou u kontrolovaného daňového subjektu, e) klásť svedkom a znalcom otázky pri ústnom
pojednávaní, f) vyjadriť sa ku skutočnostiam zisteným pri daňovej kontrole, k spôsobu ich
zistenia, prípadne navrhnúť, aby v protokole boli uvedené jeho vyjadrenia k
nim, g) nahliadnuť do zapožičaných dokladov u
správcu dane v jeho obvyklej úradnej dobe. Kontrolovaný subjekt Kontrolovaný daňový subjekt má vo vzťahu k
zamestnancovi správcu dane tieto povinnosti: a) umožniť poverenému zamestnancovi
správcu dane vykonať daňovú kontrolu, b) zabezpečiť vhodné miesto a podmienky na
vykonanie daňovej kontroly, c) poskytovať požadované informácie sám alebo
ním určenou osobou, d) predkladať účtovné a iné doklady, ktoré
preukazujú hospodárske operácie a účtovné prípady v písomnej forme alebo v
technickej forme vrátane evidencie a záznamov, ktorých vedenie bolo správcom
dane uložené, a podávať k nim ústne alebo písomné vysvetlenia, e) predkladať v priebehu daňovej
kontroly všetky dôkazné prostriedky preukazujúce jeho tvrdenia, f) umožňovať vstup do sídla kontrolovaného daňového subjektu a do jeho
prevádzkových priestorov a umožňovať rokovanie s jeho zamestnancom, g) zapožičať doklady a iné veci mimo sídla
alebo prevádzkových priestorov kontrolovaného daňového subjektu alebo
poskytnúť výpisy, prípadne kópie. Sankcie Druhy a výšku
jednotlivých sankcií upravuje § 35 a nasl. Zákona o správe daní
a poplatkov. V súlade s týmito ustanoveniami rozlišujem zákon pokutu, blokovú pokutu a sankčný úrok. Novelou zákona
o správe daní a poplatkov sa s účinnosťou od 1.1.2005 sa nanovo
formuluje § 103 predmetného zákona,
ktorý sa týka povoľovania úľav a odpúšťania daňových sankcií. Zákon v tomto
paragrafe umožňuje len odpustenie
daňových sankcií (pokuta, sankčný úrok, úrok) a nie istiny daňového nedoplatku. Podmienkou odpustenia sankcie je
zaplatenie celej istiny daňového nedoplatku. Existujú
3 dôvody na povolenie úľav: existenčné
dôvody, hospodársky
zánik daňového subjektu a nižší výnos z likvidácie ako vyrubená sankcia, nesprávna
aplikácia právneho predpisu. Daňové
riaditeľstvo je
oprávnené povoliť úľavu alebo odpustiť sankciu, ak výška
sankcie v jednotlivom prípade nepresiahne pri fyzickej osobe 165 969,59 EUR
a pri právnickej osobe limit 1 659 695,94 EUR.
Sankcie nad tieto limity má v kompetencii Ministerstva financií SR. Daňový úrad je oprávnený povoliť úľavu alebo odpustiť
sankciu, ak výška sankcie v jednotlivom prípade nepresiahne pri fyzickej osobe
sumu 33 193,92
EUR a pri právnickej osobe limit 331 939,19 EUR.
povolení úľav zo sankcie alebo o odpustení sankcie sa vydáva rozhodnutie. Na odpustenie sankcie nemá daňový
dlžník v tomto prípade právny nárok. Záleží teda na rozhodnutí kompetentného
orgánu, či sankciu odpustí, alebo nie. Za podanie žiadosti o poskytnutie úľavy
zo sankcie zaplatí žiadateľ správny poplatok 16,60 EUR./9/ C. INŠPEKCIA PRÁCE
a ĎALŠIE KONTROLY 7. INŠPEKCIA
PRÁCE V súlade
s § 2 ods. 1 Zákona o inšpekcii práce „Inšpekcia práce je dozor
nad dodržiavaním 1. pracovnoprávnych predpisov, ktoré upravujú
pracovnoprávne vzťahy, najmä ich vznik, zmenu a skončenie, mzdové podmienky a
pracovné podmienky zamestnancov vrátane pracovných podmienok žien, mladistvých,
domáckych zamestnancov, osôb so zdravotným postihnutím a osôb, ktoré nedovŕšili
15 rokov veku, a kolektívne vyjednávanie, 2. právnych predpisov,
ktoré upravujú štátnozamestnanecké vzťahy, 3. právnych
predpisov a ostatných predpisov na zaistenie bezpečnosti a ochrany zdravia pri
vrátane predpisov upravujúcich faktory pracovného prostredia, 4. právnych
predpisov, ktoré upravujú zákaz nelegálnej práce a nelegálneho zamestnávania, 5. záväzkov,
ktoré vyplývajú z kolektívnych zmlúv, 6. osobitného
predpisu zamestnávateľom v rozsahu jeho povinností uzatvoriť zamestnávateľskú
zmluvu a platiť a odvádzať príspevky na doplnkové dôchodkové sporenie za
zamestnanca vykonávajúceho práce, ktoré sú na základe rozhodnutia orgánu na
ochranu zdravia zaradené do kategórie 3 alebo 4, a za zamestnanca, ktorý
vykonáva práce tanečného umelca alebo hudobného umelca, ktorý vykonáva profesiu
hráča na dychový nástroj, vyvodzovanie
zodpovednosti za porušovanie predpisov uvedených v písmene a) a za
porušovanie záväzkov vyplývajúcich z kolektívnych zmlúv, poskytovanie bezplatného poradenstva
zamestnávateľom, fyzickým osobám, ktoré sú podnikateľmi a nie sú
zamestnávateľmi, a zamestnancom v rozsahu základných odborných informácií
a rád o spôsoboch, ako najúčinnejšie dodržiavať predpisy ustanovené v
písmene a).“ Inšpekcia
práce sa vykonáva a) na všetkých pracoviskách zamestnávateľov a fyzických
osôb, ktoré sú podnikateľmi a nie sú zamestnávateľmi, vrátane pracovísk nachádzajúcich sa na
súkromných pozemkoch a v obydliach fyzických osôb, b) vo všetkých priestoroch, v ktorých domácky
zamestnanec vykonáva dohodnutú prácu a v ktorých zamestnanec vykonáva prácu
podľa dohody o prácach vykonávaných mimo pracovného pomeru. Subjekt Oprávnenia a
povinnosti Inšpektor práce Inšpektor
práce je pri výkone inšpekcie práce
oprávnený a) vstupovať voľne a kedykoľvek do
priestorov a na pracoviská podliehajúce inšpekcii práce a v nevyhnutnom
rozsahu na súkromné pozemky a komunikácie, b) vykonávať kontrolu, skúšku,
vyšetrovanie a iné úkony s cieľom zistiť, či sa dodržiavajú predpisy uvedené
v § 2 ods. 1
písm. a) a záväzky vyplývajúce z kolektívnych zmlúv, c) požadovať od zamestnávateľa,
fyzickej osoby, ktorá je podnikateľom a nie je zamestnávateľom, zamestnanca,
zástupcu zamestnancov pre bezpečnosť a ochranu zdravia pri práci, príslušného
odborového orgánu a zamestnaneckej rady alebo zamestnaneckého dôverníka v
prítomnosti svedka alebo bez neho informácie a vysvetlenia, ktoré sa týkajú
uplatňovania predpisov uvedených v § 2 ods. 1
písm. a) a záväzkov vyplývajúcich z kolektívnych zmlúv, d) požadovať predloženie
dokumentácie, záznamov alebo iných dokladov potrebných na výkon inšpekcie
práce a požadovať ich kópie, e) odoberať na rozbor nevyhnutne
potrebné množstvo vzoriek materiálov alebo látok, ktoré sa používajú alebo s
ktorými sa manipuluje na pracovisku, po oznámení zamestnávateľovi alebo ním
poverenému zamestnancovi, f) používať technické prostriedky na zhotovenie fotodokumentácie,
videodokumentácie a zvukových záznamov potrebných na výkon inšpekcie práce,
ak ich použitie nezakazujú osobitné predpisy/10/ g) požadovať preukázanie totožnosti
od fyzickej osoby nachádzajúcej sa na pracovisku zamestnávateľa a vysvetlenie
dôvodu jej prítomnosti. Na základe výsledkov inšpekcie práce a podľa
závažnosti zistených skutočností je inšpektor práce oprávnený a) navrhnúť technické, organizačné a
iné opatrenia potrebné na zlepšenie zisteného stavu, b) nariadiť odstránenie zistených
nedostatkov ihneď alebo v lehotách ním určených, c) nariadiť, aby prítomné osoby ihneď
opustili priestory, v ktorých je bezprostredne ohrozená ich bezpečnosť a
zdravie, d) zakázať používanie pracovných a prevádzkových
objektov, priestorov a pracovísk, strojov, zariadení a iných technických
zariadení a pracovných prostriedkov, pracovných postupov, látok a vykonávanie
činností a prác, ktoré bezprostredne ohrozujú bezpečnosť a zdravie
zamestnancov a ostatných osôb zdržiavajúcich sa v priestoroch alebo na
pracovisku zamestnávateľa s jeho vedomím, e) zakázať používanie motorového
vozidla v prípadoch uvedených v osobitnom predpise,/11/ f) zakázať prácu tehotných žien, matiek do konca deviateho mesiaca po
pôrode, dojčiacich žien, fyzických osôb mladších ako 18 rokov veku a iné
práce a činnosti, ak sa vykonávajú v rozpore s osobitnými predpismi, g) nariadiť zachovanie pracoviska
alebo jeho časti v pôvodnom stave až do skončenia vyšetrovania alebo
zadokumentovať stav pracoviska alebo jeho časti, h) nariadiť vykonanie meraní,
kontrol, skúšok a iných úkonov potrebných na výkon inšpekcie práce, i) nariadiť zverejnenie informácií na mieste u zamestnávateľa obvyklom a
voľne prístupnom, j) podať návrh na začatie konania o 1. odobratí oprávnenia, osvedčenia, preukazu
alebo povolenia podľa § 6 ods. 1
písm. d) a § 7 ods. 3
písm. d) a e), 2. uložení zákazu činnosti podľa § 7 ods. 3
písm. j) a ods. 7
písm. b), 3. uložení pokuty podľa § 7 ods. 3
písm. j), § 19, 20
a osobitného predpisu,/12/ k) ukladať
blokové pokuty za priestupky podľa osobitného predpisu./13/ Kontrolovaný subjekt Inšpektor práce je povinný a) oznámiť pred začatím inšpekcie práce svoju
prítomnosť kontrolovanému zamestnávateľovi alebo fyzickej osobe, ktorá je
podnikateľom a nie je zamestnávateľom, ak tým negatívne neovplyvní výkon
inšpekcie práce, b) informovať o výsledku inšpekcie práce vykonanej u
kontrolovaného zamestnávateľa v prípade zistenia nedostatkov príslušného
zástupcu zamestnancov pre bezpečnosť a ochranu zdravia pri práci, príslušný
odborový orgán a zamestnaneckú radu alebo zamestnaneckého dôverníka. c) V prípade zistenia nedostatkov u kontrolovaného
zamestnávateľa alebo fyzickej osoby, ktorá je podnikateľom a nie je
zamestnávateľom, je inšpektor práce povinný vypracovať protokol o výsledku
inšpekcie práce a ten prerokovať so zamestnávateľom alebo ním povereným
zamestnancom, alebo s fyzickou osobou, ktorá je podnikateľom a nie je
zamestnávateľom. Jedno vyhotovenie protokolu o výsledku inšpekcie práce
inšpektor práce odovzdá zamestnávateľovi alebo fyzickej osobe, ktorá je
podnikateľom a nie je zamestnávateľom. Inšpektorát
práce môže uložiť subjektu v súlade s § 19 a § 20 Zákona o inšpekcii
práce pokutu alebo poriadkovú pokutu.
Výška pokuty sa môže v prípade nelegálneho zamestnávania môže dosiahnuť až
200 000 €. V prípade pokuty je
to finančná suma od 65 € do 650 €. Jednotlivé povinnosti a výšky sankcie za
ich nesplnenie sú upravené v predmetných ustanoveniach Zákona
o inšpekcii práce. [1] Zákon č. 597/2003 Z. z. o financovaní základných, stredných škôl a školských zariadení v platnom znení a Zákon č. 564/2004 Z. z. rozpočtovom určení výnosu dane z príjmov územnej samospráve v platnom znení [2] Zákon č. 502/2001 Z. z. o finančnej kontrole a vnútornom audite v platnom znení [3] Zákon č. 10/1996 Z. z. o kontrole v štátnej správe v platnom znení [4] Rozsudok Najvyššieho súdu SR, sp. zn. 2 Sž-o-KS 66/2005 [5] Zákon č. 431/2002 Z. z. o účtovníctve v platnom znení [6] Napríklad zákon č. 222/2004 Z. z. o dani z pridanej hodnoty v platnom znení [7] § 33 zákona č. 595/2003 Z. z. o dani z príjmov v platnom znení [8] Napríklad zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z., zákon č. 104/2004 Z. z. o spotrebnej dani z vína, zákon č. 107/2004 Z. z. o spotrebnej dani z piva, zákon č. 106/2004 Z. z. o spotrebnej dani z tabakových výrobkov, zákon č. 98/2004 Z. z. o spotrebnej dani z minerálneho oleja. [9] Komentár k § 103 Zákona o správe daní a poplatkov v platnom znení [10] Zákon č. 215/2004 Z. z. o ochrane utajovaných skutočností [11] Zákon č.462/2007 Z. z. Zákon o organizácii pracovného času v doprave [12] Zákon č.462/2007 Z. z. Zákon o organizácii pracovného času v doprave [13] Zákon Slovenskej národnej rady č. 372/1990 Zb. o priestupkoch v znení neskorších predpisov. § 38 zákona č. č.462/2007 Z. z. Zákon o organizácii pracovného času v doprave § 11 zákona č. 377/2004 Z. z. o ochrane nefajčiarov a o zmene a doplnení niektorých zákonov v znení zákona č. 465/2005 Z. z.	< Späť